# **DECIZIA ETAPEI DE ÎNCADRARE**

## NR. PROIECT din 14.03.2019.

Ca urmare a solicitării de emitere a acordului de mediu adresate de **COMUNA DITRĂU**, cu sediul în com. Ditrău, str. Libertății, nr. 9, jud. Harghita, înregistrată la APM Harghita cu nr. 8966/23.10.2017, completată sub nr. 8390/16.11.2018, nr. 8729/04.12.2018, nr. 1868/21.02.2019, nr. 1869/21.02.2019, nr. 2231/04.03.2019, nr. 3077/26.03.2019, nr. 3026/25.03.2019, nr. 3296/29.03.2019 în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 13.03.2019, că proiectul **, “ Construire rezervor de înmagazinare zona de presiune II, comuna Ditrău, jud. Harghita”** propus a fi amplasat în extravilanul comunei Ditrău, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 10. lit.b, coroborat cu pct. 13, lit. a;**

**Descrierea proiectului:**

Scopul prezentului proiect este asigurarea in bune conditii a functionarii reteleie de distributie a apei in zona II de presiune si alimentarea consumatorilor din zona de presiune III in localitatea Ditrau, situați peste cota de teren +810 m.

Se va realiza un rezervor de inmagazinare si compensare cu capacitatea totala de 300 mc pentru înmagazinarea debitului de incendiu si compensarea consumului de apă.

Amplasarea rezervorului se va face la cota de +860 mdA, pe un teren cu dimensiune de 30x30 m.

Capacitatea rezervorului acopera variatia consumului pentru consumatorii. La dimensionarea rezervorului s-a tinut cont de necesarul de apa la realizarea sistemului in proportie de 100%.

**Caracteristicile proiectului:**

Reţelele se vor realiza pe străzile existente, corelate cu celelalte reţele existente în zonă. Se va realiza o conducta de aductiune din PEHD Pn 16 bar, cu o lungime totală de 3550 m.. Se va extinde reteaua de apa potabilă realizat din conductă PEHD Dn 125, Pn 10 bar, cu o lungime totală de 1100 m.

Se va monta un rezervor de inmagazinare de 300 mc. Rezervorul va fi o construcţie circulară cu diametrul de 9.5 m si inălţimea de 5.5 m, realizat din panouri din oțel zincate la cald, de tip suprateran, construcție multistrat, montaj prin imbinări demontabile cu șuruburi zincate la cald, cu o pungă din EPDM din membrană BUTYL cu grosimea de 1 mm, certificat pentru apă potabilă astfel incat apa să nu intre in contact cu pereții rezervorului asigurând o etanșare perfectă. Pereții rezervorului vor fi izolate cu panouri de polistiren cu grosime de 60 mm.

Căminele de vane vor fi din beton armat monolit, cu capac şi ramă conform STAS 2308.

Executarea pozarii conductelor se prevede cu săpătură manuală si mecanică, la adâncimi de 1.2 - 1,3 m, în umplutură de protecţie din nisip în jurul tuburilor PEHD.

Rezervorul de inmagazinare se va racorda la reteaua electrica a localitatii, cu un consumul electric instalat de 3.6 kW.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): - nu este cazul.*

1. **Amplasarea proiectului**

**a) utilizarea actuală și aprobată a terenului:** : teren în extravilanul comunei Ditrău în proprietate publică *conform Certificatului de urbanism nr. 43/18.10.2017 emis de Consiliului Local Ditrău.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află situat în siturile Natura 2000: -* ***ROSPA0033 – Depresiunea și Munții Giurgeului****, situri de importanță comunitară, declarate prin Ordinul MMDD nr. 1964/2007, modificată prin Ordinul MMP nr. 2387/2011.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, extravilanul com. Ditrău, jud. Harghita*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate:- nu este cazul.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului parțial (conducta subterană pe o lungime de cca. 400 m și rezervorul) se află în aria de protecție specială avifaunistică ROSPA0033 Depresiunea și Munții Giurgeului
2. în imediata vecinătate ale amplasamentului studiat există habitate prielnice pentru speciile ocrotite enumerate în Planul de Management aprobat: mai ales speciile dependente de terenuri arabile.
3. avizul nr. …..emisă de Agenția Națională pentru Arii Naturale Protejate
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. .. din …… emis de ANAR, ABA Mureș.

h. Este interzisă depozitarea materiilor în urma realizării proiectului în situl Natura2000 ROSPA0033 Depresiunea și Munții Giurgeului

i. Asigurarea încadrării concentraţiilor de poluanţi evacuate în receptori naturali rezultate în faza de execuţie în limitele prescrise de prevederile anexei nr. 3 a HGR nr. 188/2002, modificat şi completat cu HGR nr.352/2005 – Normativ privind stabilirea limitelor de încărcare cu poluanţi în receptorii naturali, NTPA-001/2005;

j. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István